
	Comisia pentru buget, finanţe şi bănci
	
	Bucureşti,        

Nr. 22/72/14.10.2009


Biroul Permanent

al

Camerei  Deputaţilor

Vă înaintăm, alăturat, raportul la cererea de reexaminare a Legii pentru modificarea Legii 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr. PLx.680/2007/2009 din 11 februarie 2009.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/72/14.10.2009 


RAPORT

la cererea de reexaminare
a Legii pentru modificarea Legii.571/2003 privind Codul fiscal 
Cu adresa nr. PLx. 680/2007/2009 din 11 februarie 2009, Biroul Permanent conform art.135 din Regulamentul Camerei Deputaţilor, republicat, a sesizat Comisia pentru buget, finanţe şi bănci, pentru întocmirea unui raport la cererea de reexaminare a Legii pentru modificarea Legii.571/2003 privind Codul fiscal.
La întocmirea raportului s-au avut în vedere cererea de reexaminare  formulată de Preşedintele României, Legea trimisă la promulgare şi proiectul de Lege aprobat de Senat în urma reexaminării.

Prezentul proiect de Lege are ca obiect de reglementare modificarea Legii nr.571/2003 privind Codul fiscal, cu modificările şi completările ulterioare, astfel încât să fie exceptată de la plata accizelor producţia de ţuică şi rachiu de fructe destinată consumului propriu în gospodăriile individuale în limita unei cantităţi de cel mult 250 litri de produs pentru fiecare gospodărie individuală/an, cu concentraţia alcoolică de 100% în volum.
Se modifică, de asemenea, alineatul (6) al articolului 178 în sensul exceptării de la antrepozitare micii producători de vinuri liniştite care produc în medie mai puţin de 600 hl de vin pe an, faţă de 200 hl, cantitatea reglementată de Codul fiscal în prezent.

Legea face parte din categoria legilor organice, potrivit art. 76 din Constituţia României, republicată.
La dezbaterea Legii a participat, în conformitate cu prevederile art. 54 şi 55 din Regulamentul Camerei, republicat, doamna Graţiela Iordache, secretar de stat în Ministerul Finanţelor Publice. 

La lucrările comisiei au participat 30 de   deputaţi, din totalul de 33 membri ai comisiei.

Raportul comisiei a fost adoptat cu majoritate de voturi. 

Legea a fost reexaminată de Senat în şedinţa din data de 9 februarie 2009. În urma reexaminării, Senatul a respins cererea formulată de Preşedintele României.
Legea, potrivit art. 75 din Constituţia României, republicată şi a art. 92 din Regulamentul Camerei Deputaţilor, este de competenţa decizională a Camerei Deputaţilor .
In urma dezbaterii Legii, în şedinţa din data de 14 octombrie 2009, comisia propune Plenului Camerei Deputaţilor respingerea cererii de reexaminare, formulată de Preşedintele României, a Legii pentru modificarea Legii nr.571/2003 privind Codul fiscal şi aprobarea acesteia în forma adoptată de Senat. 
	PREŞEDINTE,

Viorel Ştefan
	SECRETAR,

Iuliu Nosa


             Consilier parlamentar:

              Roşu Gica
